पाएं अपने शहर की ताज़ा ख़बरें और फ्री ई-पेपरडाउनलोड करें
जिले के उरांव समाज अधिकारी और कर्मचारी संगठन ने जिले के प्रभारी मंत्री अमरजीत भगत और जिले के सभी तीनों विधायकों को ज्ञापन सौंपकर जिले में अनुसूचित जाति और जनजाति अधिकारियो और कर्मचारियों के साथ भेदभाव करने के गंभीर आरोप लगाए हैं। संगठन ने बताया है कि अनुसूचित जाति जनजाति अधिकारियों कर्मचारियों के लिए शासन द्वारा कई विशेष नियम बनाए गए है, लेकिन सभी नियमों को दरकिनार करते हुए नियमों के विरुद्ध ज़िले में पदस्थ अनुसूचित जाति और जनजाति कर्मचारियों पर कार्रवाई हो रही है। इसको लेकर समाज के कर्मचारियों में काफी आक्रोश है। संगठन के संरक्षक एसआर भगत, मुख्य सलाहकार डॉ. क्रांति प्रधान और अध्यक्ष कवच भगत ने ज़िले में नियम विरुद्ध कार्रवाइयों के शिकार कर्मचारियों की एक सूची और उनके द्वारा संगठन को दिए गए आवेदनों को प्रति भी सौंपी है, जिसमें उनके विरुद्ध की गई कार्रवाइयों का पूरा ब्योरा है ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn